**Αθήνα:** 16.06.2021

**Αρ. Πρωτ.:** 787

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Η εφαρμογή της Σύμβασης για τα δικαιώματα των ΑμεΑ μέσω των Στρατηγικών για την αναπηρία: Ομιλητής ο Ι. Βαρδακαστάνης**

Στην παράλληλη εκδήλωση που συνδιοργανώνουν Ευρωπαϊκή Ένωση, Αυστρία και το Ευρωπαϊκό Φόρουμ ατόμων με αναπηρία, στη 14η Σύνοδο της Διάσκεψης των κρατών μελών της Σύμβασης του ΟΗΕ για τα δικαιώματα των ατόμων με αναπηρία, την Πέμπτη 17 Ιουνίου, θα μιλήσει ο πρόεδρος της ΕΣΑμεΑ και του EDF Ι. Βαρδακαστάνης.

Αυτή η παράλληλη εκδήλωση θα δώσει την ευκαιρία για μια ευρεία ανταλλαγή απόψεων σχετικά με την ανάπτυξη των Στρατηγικών για την αναπηρία ως εργαλεία για την εφαρμογή της Σύμβασης του ΟΗΕ. Θα αποτελέσει επίσης ένα χρήσιμο φόρουμ για να συζητηθεί ο τρόπος εφαρμογής του άρθρου 32 της UNCRPD για τη διεθνή συνεργασία.

Ο κ. Gerard Quinn, ειδικός εισηγητής για τα δικαιώματα των ατόμων με αναπηρία, θα προεδρεύει της εκδήλωσης. Η Ευρωπαϊκή Ένωση θα παρουσιάσει την πρόσφατα εγκριθείσα Στρατηγική για τα δικαιώματα των ατόμων με αναπηρία 2021-2030, η οποία περιλαμβάνει ένα ευρύ κεφάλαιο για την εξωτερική και διεθνή συνεργασία. Το EDF θα αναπτύξει τη συμβολή του στην ανάπτυξη της Στρατηγικής της ΕΕ. Τα Ηνωμένα Έθνη θα δώσουν μια εικόνα για την πρόοδο που έχει σημειωθεί σχετικά με τη στρατηγική του ΟΗΕ για την ένταξη της αναπηρία. Τέλος, δύο Κράτη Μέλη θα παρουσιάσουν τις δικές τους εθνικές στρατηγικές: η Αυστρία θα παρουσιάσει το Εθνικό Σχέδιο Δράσης της για την Αναπηρία και η Παπούα Νέα Γουινέα θα παράσχει μια επισκόπηση σχετικά με την Εθνική της Πολιτική για την Αναπηρία.

Από την Ευρωπαϊκή Επιτροπή θα μιλήσουν: Katarina Ivanković Knežević, Director Social Affairs, Directorate-General Employment, Social Affairs & Inclusion - European Commission

Από τα Ηνωμένα Έθνη: Gopal Mitra, Senior Social Affairs Officer, Disability Team, Executive Office of the Secretary-General

Από την Αυστρία: Andreas Reinalter, Head of Unit, Disability Rights, Fundamental Issues, EU, UN, Federal Ministry of Social Affairs, Health, Care and Consumer Protection

Από την Papua New Guinea: Jacqueline Boga Garoau, Co-Chair of the PNG Assembly of Disabled Persons.

Θα ακολουθήσει και εκτενέστερο δελτίο τύπου με όσα ειπώθηκαν.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |